ประกาศกระทรวงพลังงาน

เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต

ในท้องที่อําเภอเมืองนครปฐม จังหวัดนครปฐม

-----------------------------------------------------

          ด้วยกระทรวงพลังงาน โดยกรมธุรกิจพลังงาน ได้ออกใบอนุญาตประกอบกิจการควบคุมประเภทที่ 3 ระบบการขนส่งก๊าซธรรมชาติทางท่อ ให้แก่บริษัท ปตท. จํากัด (มหาชน) ซึ่งเป็นการวางท่อส่งก๊าซธรรมชาติขนาดเส้นผ่าศูนย์กลาง 4 นิ้ว ตั้งอยู่ที่ ตําบลทัพหลวง อําเภอเมืองนครปฐม จังหวัดนครปฐม รวมความยาวท่อส่งก๊าซธรรมชาติประมาณ 734.50 เมตร และไม่มีสถานีควบคุมตลอดแนวท่อส่งก๊าซธรรมชาติ เพื่อขนส่งก๊าซธรรมชาติไปยังสถานีบริการก๊าซธรรมชาติ จํานวน 3 แห่ง  ดังนั้น เพื่อประโยชน์ในการป้องกันการกระทําอย่างหนึ่งอย่างใดอันอาจเป็นอันตรายแก่ระบบการขนส่งก๊าซธรรมชาติทางท่อ รวมทั้งอุปกรณ์ของระบบดังกล่าว จึงอาศัยอํานาจตามความในมาตรา 5 ประกอบกับมาตรา 22 วรรคสี่ แห่งพระราชบัญญัติควบคุมน้ํามันเชื้อเพลิง พ.ศ. 2542 รัฐมนตรีว่าการกระทรวงพลังงานออกประกาศไว้ ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ กําหนดให้พื้นที่ในเขตท้องที่ต่อไปนี้ เป็นเขตระบบการขนส่งก๊าซธรรมชาติทางท่อจํานวน 3 แนวท่อ มีรายละเอียดดังนี้

          (1) แนวท่อที่ 1 มีความกว้างของเขต 5 เมตร และความยาวของเขตประมาณ 5 เมตร จากจุดเชื่อมต่อท่อขนส่งก๊าซธรรมชาติ โครงการระบบจําหน่ายก๊าซธรรมชาติไปยังกลุ่มลูกค้าจังหวัดนครปฐม ซึ่งตั้งอยู่บริเวณแนวทางหลวงแผ่นดินหมายเลข 321 ระหว่างหลักกิโลเมตรที่ 9+600 ถึง 9+700 ค่าพิกัดที่ N 1535099 E 607014 ไปสิ้นสุดที่แนวเขตที่ดินของสถานีบริการก๊าซธรรมชาติ ปตท. สาขาโฟร์ซีซั่นส์ ดิเวลลอปเมนท์ แอนด์ เซอร์วิส ค่าพิกัดที่ N 1535102 E 607018 ตั้งอยู่ที่ตําบลทัพหลวง อําเภอเมืองนครปฐม จังหวัดนครปฐม

          (2) แนวท่อที่ 2 มีความกว้างของเขต 5 เมตร และความยาวของเขตประมาณ 38.5 เมตร จากจุดเชื่อมต่อท่อขนส่งก๊าซธรรมชาติ จากโครงการระบบจําหน่ายก๊าซธรรมชาติไปยังกลุ่มลูกค้าจังหวัดนครปฐม ซึ่งตั้งอยู่บริเวณแนวทางหลวงแผ่นดินหมายเลข 321 ระหว่างหลักกิโลเมตรที่ 9+900 ถึง 10+000 ค่าพิกัดที่ N 1535377 E 606777 ไปสิ้นสุดที่แนวเขตที่ดินของสถานีบริการก๊าซธรรมชาติ ปตท. ไผ่เตยเจริญ ค่าพิกัดที่ N 1535353 E 606751 ตั้งอยู่ที่ตําบลทัพหลวง อําเภอเมืองนครปฐม จังหวัดนครปฐม

          (3) แนวท่อที่ 3 มีความกว้างของเขต 5 เมตร และความยาวของเขตประมาณ 691 เมตร จากจุดเชื่อมต่อท่อขนส่งก๊าซธรรมชาติ จากโครงการระบบจําหน่ายก๊าซธรรมชาติไปยังกลุ่มลูกค้าจังหวัดนครปฐม ซึ่งตั้งอยู่บริเวณแนวทางหลวงแผ่นดินหมายเลข 321 ระหว่างหลักกิโลเมตรที่ 10+800 ถึง 10+900 ค่าพิกัดที่ N 1536066 E 606224 ไปสิ้นสุดที่แนวเขตที่ดินของสถานีบริการก๊าซธรรมชาติ บริษัท นครปฐม เอ็นจีวี จํากัด ซึ่งตั้งอยู่บริเวณแนวทางหลวงแผ่นดินหมายเลข 321 ระหว่างหลักกิโลเมตรที่ 11+400 ถึง 11+500 ค่าพิกัดที่ N 1536668 E 606137 ตั้งอยู่ที่ตําบลทัพหลวง อําเภอเมืองนครปฐม จังหวัดนครปฐม


ข้อ ๓ ให้บริษัท ปตท. จํากัด (มหาชน) ทําเครื่องหมายแสดงเขตไว้ในบริเวณเขตระบบการขนส่งก๊าซธรรมชาติทางท่อตามข้อ 2 เป็นไปตามประกาศกรมธุรกิจพลังงานเกี่ยวกับหลักเกณฑ์การจัดทําเครื่องหมายแสดงไว้ในบริเวณเขตระบบการขนส่งก๊าซธรรมชาติทางท่อ และประกาศกระทรวงพลังงานเกี่ยวกับหลักเกณฑ์ และวิธีการติดตั้งป้าย หรือเครื่องหมายเตือนแนวท่อส่งก๊าซธรรมชาติด้วย


ข้อ ๔ แผนที่ระบบการขนส่งก๊าซธรรมชาติทางท่อ และเครื่องหมายแสดงเขต รวมทั้งรายละเอียดข้อห้ามปฏิบัติในบริเวณเขตระบบการขนส่งก๊าซธรรมชาติทางท่อ และบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542 ปรากฏตามเอกสารที่แนบท้ายประกาศนี้


ข้อ ๕ ให้ บริษัท ปตท. จํากัด (มหาชน) ปิดประกาศฉบับนี้ ณ ที่ว่าการอําเภอแห่งท้องที่ที่ระบบการขนส่งก๊าซธรรมชาติทางท่อนั้นตั้งอยู่


ผู้มีอํานาจลงนาม - ประกาศ ณ วันที่ 14 มิถุนายน พ.ศ. 2561

 

ศิริ  จิระพงษ์พันธ์

รัฐมนตรีว่าการกระทรวงพลังงาน


อื่นๆ - [เอกสารแนบท้าย]

 

             1. รายละเอียดข้อห้ามปฏิบัติในบริเวณเขตระบบขนส่งก๊าซธรรมชาติทางท่อ และบทกําหนดโทษตามพระราชบัญญัติควบคุมน้ํามันเชื้อเพลิง พ.ศ. 2542

          2. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 1/7)

          3. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 2/7)

          4. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 3/7)

          5. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 4/7)

          6. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 5/7)

          7. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 6/7)

          8. แผนที่แนบท้ายประกาศกระทรวงพลังงาน เรื่อง กําหนดเขตระบบการขนส่งก๊าซธรรมชาติทางท่อและเครื่องหมายแสดงเขต ในท้องที่อําเภอเมืองนครปฐม จังหวัดนครปฐม (แผนที่เลขที่ 7/7)

 

(ดูข้อมูลจากภาพกฎหมาย)